CELEX: 32016D1406
Language: sl
Date: 2016-08-22 00:00:00
Title: Izvedbeni sklep Komisije (EU) 2016/1406 z dne 22. avgusta 2016 o nekaterih zaščitnih ukrepih v zvezi z afriško prašičjo kugo na Poljskem in razveljavitvi Izvedbenega sklepa (EU) 2016/1367 (notificirano pod dokumentarno številko C(2016) 5467) (Besedilo velja za EGP)

23.8.2016   
            
            
               SL
            
            
               Uradni list Evropske unije
            
            
               L 228/46
            
         IZVEDBENI SKLEP KOMISIJE (EU) 2016/1406
   z dne 22. avgusta 2016
   o nekaterih zaščitnih ukrepih v zvezi z afriško prašičjo kugo na Poljskem in razveljavitvi Izvedbenega sklepa (EU) 2016/1367
   
      
         (notificirano pod dokumentarno številko C(2016) 5467)
      
   
   (Besedilo v poljskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju naslednjega:
   
               (1)
            
            
               Afriška prašičja kuga je nalezljiva virusna bolezen pri populacijah domačih in divjih prašičev ter lahko resno vpliva na donosnost prašičereje, kar povzroča motnje v trgovini znotraj Unije in izvozu v tretje države.
            
         
               (2)
            
            
               Pri izbruhu afriške prašičje kuge obstaja tveganje, da se povzročitelj bolezni razširi na druga gospodarstva s prašiči in divje prašiče. Zato se lahko s trgovino z živimi prašiči ali njihovimi proizvodi razširi tudi iz ene države članice v drugo državo članico in tretje države.
            
         
               (3)
            
            
               Direktiva Sveta 2002/60/ES (3) določa minimalne ukrepe, ki jih je treba izvajati v Uniji za nadzor afriške prašičje kuge. Člen 9 Direktive 2002/60/ES v primeru izbruha navedene bolezni določa vzpostavitev okuženih in ogroženih območij, na katerih je treba izvajati ukrepe iz členov 10 in 11 navedene direktive.
            
         
               (4)
            
            
               Poljska je obvestila Komisijo o trenutnem stanju glede afriške prašičje kuge na svojem ozemlju ter v skladu s členom 9 Direktive 2002/60/ES določila okužena in ogrožena območja, na katerih se izvajajo ukrepi iz členov 10 in 11 navedene direktive.
            
         
               (5)
            
            
               Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju s Poljsko opredeliti območja v navedeni državi članici, določena kot okužena in ogrožena z afriško prašičjo kugo.
            
         
               (6)
            
            
               Zato bi bilo treba območja, določena kot okužena in ogrožena območja na Poljskem, določiti v Prilogi k temu sklepu in določiti trajanje navedene razmejitve.
            
         
               (7)
            
            
               V Wysokomazowieckem, Zambrowskem, Białostockem in Bielskem okrožju je avgusta 2016 prišlo do šestih izbruhov pri domačih prašičih. Ker je Poljska predložila predhodne dokaze, da so ti izbruhi povezani s človekovo dejavnostjo, ter ker obstajajo dokazi, da afriška prašičja kuga ne kroži v populaciji divjih prašičev na zadevnih območjih, so potrebni specifični in sorazmerni ukrepi, tudi ob upoštevanju dejstva, da se je Poljska zavezala k izvajanju dodatnih nacionalnih ukrepov za nadzor premikov živali in trgov. Ti ukrepi bi morali vključevati izvajanje ukrepov iz Direktive 2002/60/ES, zlasti strogih omejitev premikov in prevoza prašičev iz členov 10 in 11 navedene direktive na območjih, ki so združeni v dve celoviti območji, kot je opisano v Prilogi.
            
         
               (8)
            
            
               Da bi se upoštevale splošne epidemiološke razmere in izvajali ustrezni ukrepi, je treba prav tako pregledati Izvedbeni sklep 2014/709/EU (4). Ko bo Poljska predložila potrdilne dokaze v zvezi z zgoraj navedenimi izbruhi, bi bilo treba prav tako pregledati ukrepe iz navedenega izvedbenega sklepa, da se izključi tveganje širjenja bolezni na divje prašiče.
            
         
               (9)
            
            
               Izvedbeni sklep Komisije (EU) 2016/1367 (5) določa nekatere zaščitne ukrepe v zvezi z afriško prašičjo kugo na Poljskem. Od njegovega sprejetja so se epidemiološke razmere glede te bolezni spremenile, zato je treba ukrepe prilagoditi. Izvedbeni sklep (EU) 2016/1367 bi bilo zato treba razveljaviti in nadomestiti s tem sklepom.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Poljska zagotovi, da okužena in ogrožena območja, določena v skladu s členom 9 Direktive 2002/60/ES, zajemajo vsaj okužena in ogrožena območja iz Priloge k temu sklepu.
   Člen 2
   Ta sklep se uporablja do 15. oktobra 2016.
   Člen 3
   Izvedbeni sklep (EU) 2016/1367 se razveljavi.
   Člen 4
   Ta sklep je naslovljen na Republiko Poljsko.
   
      V Bruslju, 22. avgusta 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
   
      (4)  Izvedbeni sklep Komisije 2014/709/EU z dne 9. oktobra 2014 o nadzornih ukrepih za zdravje živali v zvezi z afriško prašičjo kugo v nekaterih državah članicah in razveljavitvi Izvedbenega sklepa 2014/178/EU (UL L 295, 11.10.2014, str. 63).
   
      (5)  Izvedbeni sklep Komisije (EU) 2016/1367 z dne 10. avgusta 2016 o nekaterih zaščitnih ukrepih v zvezi z afriško prašičjo kugo na Poljskem (UL L 216, 11.8.2016, str. 26).
   
      PRILOGA
      
                  Poljska
               
               
                  Območja iz člena 1
               
               
                  Datum konca izvajanja
               
            
                  Okuženo območje
               
               
                  Meje tega okuženega območja so:
                  
                              (a)
                           
                           
                              na vzhodu: od severne meje vasi Sanie Dąb proti jugu po cesti, ki povezuje vas Sanie Dąb z vasjo Kołaki Kościelne do sečišča z reko Dąb, nato vzdolž reke Dąb proti jugovzhodu, nato vzdolž roba gozda na zahodni meji vasi Tybory-Olszewo, nato po cesti, ki povezuje vas Tybory-Olszewo z vasjo Tybory-Kamianka, nato po zahodni strani vasi Tybory-Kamianka do ceste, ki povezuje vas Tybory-Kamianka z vasjo Jabłonka Kościelna, nato južno do vodotoka, ki povezuje mlako Kamianka z reko Jabłonka, nato vzdolž vodotoka do njegovega izliva v reko Jabłonka, nato v ravni črti južno do križišča ceste št. 66 s cesto, ki povezuje vas Jabłonka Kościelna z vasjo Miodusy-Litwa;
                           
                        
                              (b)
                           
                           
                              na jugu: po cesti št. 66 zahodno do sečišča reke Jabłonka s cesto št. 66, nato po južni meji vasi Faszcze do reke Jabłonka, nato zahodno po reki Jabłonka do meje med vasjo Wdziękoń Pierwszy in vasjo Wdziękoń Drugi, nato v ravni črti severno do ceste št. 66, nato po cesti št. 66 do sečišča vodotoka s cesto št. 66 v črti vasi Wdziękoń Pierwszy;
                           
                        
                              (c)
                           
                           
                              na zahodu: severno vzdolž vodotoka do roba gozda, nato vzdolž vzhodne meje rezervata „Grabówka“ in nato vzdolž vzhodne meje gozda do ceste, ki povezuje vas Grabówka z vasjo Wróble-Arciszewo;
                           
                        
                              (d)
                           
                           
                              na severu: v ravni črti vzhodno do reke Dąb pod vasjo Czarnowo Dąb, nato v ravni črti vzhodno vzdolž severne meje vasi Sanie Dąb do ceste, ki povezuje vas Sanie Dąb z vasjo Kołaki Kościelne.
                           
                        Meje tega okuženega območja so:
                  
                              (a)
                           
                           
                              na severu: od vasi Konowały po občinski cesti do križišča s cesto Szosa Kruszewska, nato po cesti Szosa Kruszewska vzdolž južne meje gozda do izhoda v vas Kruszewo;
                           
                        
                              (b)
                           
                           
                              na zahodu: skozi vas Kruszewo vzdolž vzhodne meje doline reke Narew v črti z vasjo Waniewo do meje z Wysokomazowieckim okrožjem;
                           
                        
                              (c)
                           
                           
                              na jugu: od meje z Wysokomazowieckim okrožjem vzdolž zahodnega brega doline reke Narew;
                           
                        
                              (d)
                           
                           
                              na vzhodu: od zahodnega brega doline reke Narew v ravni črti do Topilec-Kolonia, nato v ravni črti do vasi Konowały.
                           
                        Meje tega okuženega območja so:
                  
                              (a)
                           
                           
                              na severu: od križišča ceste št. 63 s cesto, ki vodi v zapor v Czerwony Bór, v loku v smeri vasi Polki Teklin, nato nad to vasjo do sečišča z reko Gać do vzhodne meje ribnikov okrog vasi Poryte Jabłoń;
                           
                        
                              (b)
                           
                           
                              na vzhodu: vzdolž vzhodne meje ribnikov okrog vasi Poryte Jabłoń v smeri ceste, ki povezuje vas Poryte Jabłoń s cesto št. 66, nato vzdolž zahodne meje te vasi v smeri ceste št. 63;
                           
                        
                              (c)
                           
                           
                              na jugu: od ceste št. 63 nad vasjo Stare Zakrzewo po cesti, ki povezuje to vas z vasjo Tabędz, nato vzdolž zahodne in severne meje te vasi;
                           
                        
                              (d)
                           
                           
                              na zahodu: v ravni črti proti severu do zahodne meje vasi Bacze Mokre, nato od zahodne meje vasi Bacze Mokre v ravni črti proti severovzhodu do ceste, ki vodi v zapor v Czerwony Bór, nato po tej cesti do ceste št. 63.
                           
                        Meje tega okuženega območja so:
                  
                              (a)
                           
                           
                              na severu: od meje Wysokomazowieckega okrožja vzdolž vodotka Brok Mały do vasi Miodusy Litwa vzdolž njegovega jugozahodnega nabrežja; nato od meje Zambrowskega okrožja v smeri vasi Krajewo Białe, vzdolž južne meje vasi, nato po cesti v smeri vasi Stary Skarżyn;
                           
                        
                              (b)
                           
                           
                              na zahodu: vzdolž zahodne meje vasi Stary Skarżyn do sečišča z vodotokom Brok Mały in nato jugovzhodno pod vasjo Zaręby Krztęki do meja z Zambrowskim okrožjem;
                           
                        
                              (c)
                           
                           
                              na jugu: od meja z Zambrowskim okrožjem vzdolž vodotoka, ki teče proti vasi Kaczyn Herbasy;
                           
                        
                              (d)
                           
                           
                              na vzhodu: po cesti, ki vodi od vasi Miodusy Litwa skozi vas Święck Nowiny.
                           
                        Meje tega okuženega območja so:
                  
                              (a)
                           
                           
                              na severu: od južnega dela vasi Kierzki vzhodno do ceste št. 671, nad severno mejo vasi Czajki;
                           
                        
                              (b)
                           
                           
                              na vzhodu: od ceste št. 671 do vasi Jabłonowo Kąty, nato južno vzdolž zahodnega nabrežja reke Awissa; nato do ceste Idźki Średnie – Kruszewo Brodowo z zahodne strani vasi Kruszewo Brodowo;
                           
                        
                              (c)
                           
                           
                              na jugu: od ceste št. 671 v črti vasi Idźki-Wykno po cesti, ki povezuje vas Sokoły z vasjo Jamiołki-Godzieby;
                           
                        
                              (d)
                           
                           
                              na zahodu: od vasi Jamiołki-Godzieby vzdolž vzhodnega nabrežja reke Ślina do vasi Jamiołki Kowale, nato severno skozi vas Stypułki borki do ceste Kierzki – Czajki na vzhodni strani vasi Kierzki.
                           
                        Meje tega okuženega območja so:
                  
                              (a)
                           
                           
                              na vzhodu: od meje mesta Bielsk Podlaski, ulica Adam Mickiewicz, vzdolž vzhodnega obrobja mesta Bielsk Podlaski;
                           
                        
                              (b)
                           
                           
                              na jugu: vzdolž južnega obrobja mesta Bielsk Podlaski do vasi Piliki, vključno z vasjo Piliki, ter nato v ravni črti do ceste št. 66;
                           
                        
                              (c)
                           
                           
                              na zahodu: od ceste št. 66 proti zahodnemu obrobju vasi Augustowo, vključno z vasjo Augustowo, od vasi Augustowo v ravni črti do križišča železniške proge in lokalne ceste št. 1575B;
                           
                        
                              (d)
                           
                           
                              na severu: od križišča železniške proge in lokalne ceste št. 1575B po severnem obrobju mesta Bielsk Podlaski do meje mesta Bielsk Podlaski, ulica Adam Mickiewicz.
                           
                        
               
                  15. oktober 2016
               
            
                  Ogroženo območje
               
               
                  Spodaj navedeno območje, razen zgoraj navedenega okuženega območja:
                  
                              —
                           
                           
                              Łomżyńsko okrožje – občina Łomża,
                           
                        
                              —
                           
                           
                              Zambrowsko okrožje – mesto Zambrów ter občini Zambrów in Kołaki Kościelne,
                           
                        
                              —
                           
                           
                              Wysokomazowiecko okrožje – občini Kulesze Kościelne in Wysokie Mazowieckie ter mesta Wysokie Mazowieckie, Kobylin Borzymy, Sokoły in Czyżew,
                           
                        
                              —
                           
                           
                              okrožje mesta Białystok– občine Choroszcz, Turośń Kościelna in Łapy,
                           
                        
                              —
                           
                           
                              Bielsko okrožje – mesto Bielsk Podlaski ter občini Bielsk Podlaski in Orla.
                           
                        
               
                  15. oktober 2016